ઉકત બાબતે અકિલા સાથેની વાતચીતમાં આશિષ ભાટીયાએ ફેસબુક પર લોકો ફરીયાદ કરી શકશે તે બાબતની પુષ્ટી કરી હતી. આશિષ ભાટીયાએ વિશેષમાં જણાવેલ કે, તેઓ જ્યારે લાંચરૂશ્વત વિરોધી બ્યુરોના વડા હતા તે સમયે લોકોમાં લાંચીયાઓ પ્રત્યે જાગૃતિ લાવવા માટે વિવિધ સ્થળોએ બેનર, જાહેર પ્રદર્શન, ભ્રષ્ટાચાર વિરોધી મેરેથોન દોડ સહિતના પગલાઓ સાથે ટોલ ફ્રી નંબરના ઉપયોગ સાથે ફેસબુકનો પણ ઓનલાઈન ફરીયાદ માટે જે પ્રયોગ કર્યો તેને અભૂતપૂર્વ પ્રતિસાદ મળવાના કારણે અને લોકોની સીઆઈડી પ્રત્યે વધતી જતી અભિલાષા ધ્યાને લઈ સીઆઈડીમાં પણ આ પ્રયોગ શરૂ કરાઈ રહ્યાનું વિશેષમાં જણાવેલ.